open-index/open-wikipedia-markdown huggingface dataset:
Olaf Christian Ditlev-Simonsen

**Olaf Christian** «**Tit**» **Ditlev-Simonsen jr.** (1897–1978) var en norsk skipsreder og idrettsutøver, blant annet innen seiling, der han vant sølv under de olympiske leker 1936.

## Bakgrunn
Olaf C. Ditlev-Simonsen var sønn av Olaf Ditlev-Simonsen (1865–1960). Han giftet seg i 1920 med Else Heyerdahl, (16. november 1899 – 28. januar 1985), datter av høyesterettsadvokat Hieronymus Heyerdahl (1867–1959).

Han ble tidlig kompanjong i familieselskapet John P. Pedersen & Søn, og stiftet sitt eget rederi O. Ditlev-Simonsen Jr. i 1936. Under krigen var han ved Nortraships kontor i Göteborg.

## Idrettskarriere
Ditlev-Simonsen vant en olympiske sølvmedalje i seiling under OL 1936 i Berlin. Han var rormann på den norske båten «Silija»  som kom på andreplass i 8-meterklassen bak den italienske båten «Italia». Seilingene  ble avviklet utenfor Kiel i perioden 4. til 12. august 1936. Mannskapet på «Silija» besto av Ditlev-Simonsen, Hans Struksnæs, Lauritz Schmidt, John Ditlev-Simonsen, Nordahl Wallem og Jacob Tullin Thams. Olaf Ditlev-Simonsen var medlem i Den internasjonale olympiske komité i perioden 1948–1966.

På 1910- og 1920-tallet var Olaf Ditlev-Simonsen aktiv bandy- og fotballspiller for Ready. I 1915 debuterte han for det  i fotball, og han spilte totalt fem landskamper. Han ble norgesmester i bandy for Ready hele 11 ganger i perioden 1913–1927. I 1927 deltok han dessuten i Norges første landskamp i bandy. Han spilte én landskamp til etter dette.

For fortjenstfull innsats i forbindelse med De VI Olympiske Vinterleker 1952, ble han i 1952 tildelt utmerkelsen kommandør av St. Olavs Orden.

## Andre verdenskrig
Ditlev-Simonsen ble arrestert som kongegissel den 13. januar 1942. Han satt, sammen med kronprins Olav, i styret til Kongelig Norsk Seilforening, og ble arrestert på grunn av sin tilknytning til det norske kongehuset. Han ble løslatt fra Grini fangeleir den 21. september 1942. Noen måneder senere flyktet han landet, med sin kone Else, datteren Magdalene og sønnen Halvor Christian. De flyktet i en robåt stjålet fra Skjærhalden på Hvaler, og ble registrert ankommet i Sverige den 9. januar 1943. For sin krigsinnsats fra Sverige ble han, sammen med sin kone, tildelt Kongens fortjenestemedalje i gull i 1947.

## OL-medaljer
* 1936 Berlin &ndash; Sølv i seiling, 8-metersklassen  Norge

## Referanser


## Eksterne lenker
* 
*
Hans Struksnæs

**Hans Soelberg Struksnæs** (født 24. april 1902, død 25. april 1983 i Oslo) var en norsk seiler som deltok i de olympiske leker 1936 i Berlin.

Struksnæs vant en olympiske sølvmedalje i seiling under OL 1936 i Berlin. Han var med på den norske båten «Silija»  som kom på andreplass i 8-metersklassen bak den italienske båten «Italia». Seilingene  ble avviklet utenfor Kiel i perioden 4. til 12. august 1936. Mannskapet på «Silija» besto av Struksnæs, John Ditlev-Simonsen, Olav Ditlev-Simonsen, Lauritz Schmidt, Nordahl Wallem og Jacob Tullin Thams

## OL-medaljer
* 1936  Berlin &ndash;  Sølv i seiling, 8-metersklassen  Norge

## Eksterne lenker
*
Johann David Heinichen

**Johann David Heinichen** (1683–1729) var en tysk barokkomponist og musikkteoretiker.

## Liv og virke
Johann David Heinichens far, Michael Heinichen var kantor i Pegau og pastor ved landsbykirken i Krössuln. Som sin far gikk Johann David *Thomasschule* i Leipzig, der han studerte musikk med Johann Schelle og senere tok orgel- og cembaloleksjoner hos Johann Kuhnau.

Fra 1702 studerte Heinichen jus ved universitetet i Leipzig.  Han var ferdigutdannet i 1705–1706 og praktiserte som jurist i Weissenfels til 1709, men komponerte samtidig noen operaer. Tidlig på 1700-tallet var jus-studiet en vanlig utdanningsvei for komponister, eksempelvis var Kuhnau, Graupner og Telemann alle jurister.

I 1710 publiserte Heinichen den første utgaven av sin avhandling om generalbass. Han bodde i Italia, stort sett i Venezia, i syv formative år. Relativt lite er kjent om dette oppholdet, men han oppførte operaene *Mario* og *Le passioni per troppo amore* med stor suksess ved *Sant’ Angelo* i karnevalsesongen 1713. I Venezia ble han kjent med byens store komponister, Antonio Lotti, Antonio Biffi, Tomaso Albinoni, Alessandro og Benedetto Marcello, og sannsynligvis også Antonio Vivaldi som fikk stor betydning for utviklingen av Heinichens stil. Gottfried Heinrich Stölzel besøkte ham i Venezia, noe som indikerer at Heinichens anseelse var høy.

I 1717 ble Heinichen kollega med Johann Sebastian Bach ved hoffet til Prins Leopold av Anhalt-Köthen, og senere kapellmester ved det saksiske hoff i Dresden, der lutheraneren Heinichen komponerte mye katolsk kirkemusikk. Heinichen giftet seg i 1721 i Weissenfels. Fødselen av hans eneste barn ble registrert i januar 1723.

Heinichen led av tuberkulose og hadde svært dårlig helse i sine siste leveår, så kollegene Jan Dismas Zelenka og Giovanni Alberto Ristori måtte ofte utføre oppgavene hans. Mot slutten av livet gav Heinichen komposisjonsundervisning til Johann Georg Pisendel og Johann Joachim Quantz. Samtidig arbeidet han på sin avhandling om generalbass, et verk som er en av de viktigste kildene til 1700-tallets musikkteori.

Interessen for Heinichens musikk er for oppadgående, og noen av messene, samt det siste verket, et magnificat, er spilt inn og publisert.

## Se også
* Kvintsirkelen ble først publisert av Heinichen i *Der General-Bass in der Composition* (1728).

## Referanser


## Kilder
* 
* 

## Eksterne lenker
* 
* 
*  David Charlton: Omfattende biografi, classical.net.
*
Abraham Odfjell (1942)

**Abraham Severin Odfjell** (født 1942) er en norsk skipsreder.

## Rederivirksomheten
Rederiet Odfjell ble stiftet i 1915 av kapteinene Abraham og Fredrik Odfjell. I 1978 delte Abraham Odfjell og tremenningen Dan Odfjell dette familierederiet i to. Dan Odfjell drev det som senere ble Odfjell SE men Abraham Odfjell startet det som senere ble J.O. Odfjell-gruppen og datterselskapet Jo Tankers. Han overlot J.O. Odfjell-gruppen til sin sønn Johan Odvar Odfjell før 2007.

Abraham Odfjell var også eier av Odfjell Drilling fram til han overlot selskapet til sine døtre Helene Odfjell og Marianne Odfjell før 2007.

I 2008 tok sønnen Johan Odvar Odfjell over rollen som styreformann i Jo Tankers. Abraham Odfjell fortsatte som styremedlem. Han er også styreleder i Skibsaksjeselskapet Hassel, som er et datterselskap av J O Odfjell AS.

## Familie
Abraham Odfjell er gift med Elin Odfjell og har siden 1994 bodd i London. Han er far til Johan Odvar Odfjell, Helene Odfjell og Marianne Odfjell. På fritiden spiller han golf og trener thai chi.

## Referanser
Karsten Konow

**Karsten Magnus Konow** (født 16. februar 1918 i Oslo, død 10. juli 1945) var en norsk seiler som deltok i de olympiske leker 1936 i Berlin.

Konow vant en olympiske sølvmedalje i seiling under OL 1936 i Berlin. Han var med på den norske båten «Lully II»  som kom på andreplass i 6-metersklassen bak den britiske båten «Lalage». Seilingene  ble avviklet utenfor Kiel i perioden 4. til 12. august 1936. Mannskapet på «Lully II»  besto av far og sønn Magnus og Karsten Konow, Frederik Meyer, Vaadjuv Nyquist og Alf Tveten

## OL-medaljer
* 1936  Berlin &ndash;  Sølv i seiling, 6-metersklassen  Norge

## Referanser


## Eksterne lenker
*
Native Command Queuing

**NCQ** er en harddiskteknologi som øker ytelsen på SATA-harddisker. Den går ut på å utføre oppgaver i en rekkefølge som øker ytelsen.
Lennart Ekdahl

**Lennart Ekdahl** (1912–2005) var en svensk seiler som deltok i de olympiske leker 1936 i Berlin.

Ekdahl vant en olympiske bronsemedalje i seiling under OL 1936 i Berlin. Han var med på den svenske båten «May Be» som kom på tredjeplass i 6-metersklassen bak den britiske båten «Lalage» og «Lully II» fra Norge. Seilingene ble avviklet utenfor Kiel i perioden 4. til 12. august 1936. Mannskapet på «May Be» besto av Ekdahl, Sven Salén, Martin Hindorff, Torsten Lord og Dagmar Salén.

## OL-medaljer
* 1936  Berlin &ndash;  Bronse i seiling, 6-metersklassen  Sverige

## Eksterne lenker
*
Janette Hargin

**Janette Hargin** (født 4. oktober 1977 i Huddinge) er en tidligere svensk alpinist.

Allroundalpinisten Hargin debuterte i verdenscupen i sesongen 1998/99. I årene fra 2000 til 2006 oppnådde hun i alt seks plasseringer blnat de 10 beste. 3. februar tok hun sin første (og karrierens eneste) pallplassering i et verdenscuprenn, da hun ble nummer to i kombinasjonen i Åre bak Renate Götschl.

Hargin deltok i to OL og i tre verdensmesterskap. Hennes beste mesterskapsplassering er tolvteplassen i kombinasjonen under OL 2006 i Torino. Etter VM 2007 i Åre avsluttet hun karrieren.

Janettes yngre bror Mattias Hargin er også alpinist.

## Referanser


## Eksterne lenker
*
Morena Gallizio

**Morena Gallizio Tescari** (født 18. januar 1974 i Bozen som *Morena Gallizio*) er en italiensk tidligere alpinist fra Hafling i Syd-Tirol.

Hun feiret sin første store triumf under junior-VM 1993 i Monte Campione/Colere, der hun tok gull i slalåm og kombinasjonen, i tillegg til sølv i storslalåm. Årene før hadde hun også tatt medaljer, sølv i slalåm i junior-VM 1991 og sølv i super-G i 1992.

I verdenscupen oppnådde hun to pallplasser i slalåm og to i kombinasjonen.

Hun hadde flere gode resultater i store mesterskap, men greide aldri å ta steget helt opp på seierspallen. Under VM 1993 i Morioka kom hun på femteplass i slalåm. 1997 i Sestriere ble hun nummer fire i kombinasjonen og nummer sju i slalåm. Under OL 1994 på Lillehammer ble hun nummer fire i kombinasjonen og fem i super-G. Hun deltok også i OL 1998 i Nagano, der hun ble nummer fem i kombinasjonen.

Etter sesongen 1999/2000 la hun opp som aktiv alpinist.

## Referanser


## Eksterne lenker
*
Nyretransplantasjon

**Nyretransplantasjon** er et kirurgisk inngrep der en pasient med dårlig eller fraværende nyrefunksjon får transplantert en nyre fra et annet menneske. Før pasienten får en nyretransplantasjon kan det være nødvendig med tilkobling til en kunstig nyre ved dialyse.

Nyren blir fjernet enten fra en levende donor som kan være i familie med pasienten, eller nyren kan fjernes fra en person som nettopp er død og det er klarlagt at den døde eller pårørende har akseptert organdonasjon. 

Pasienten som får en ny nyre får den vanligvis plassert nederst i bukhulen, abdomen, ved åpningen til det lille bekken.

Det ideelle for en pasient med nyresvikt, er å ha en enegget tvilling som har identiske arvestoffer med blodtyper og vevstyper, og å få en nyre fra sin tvilling.

Pasienten og donoren bør ha samme blodtype. Det er også et stort antall vevstyper og antistoffer som kan gjøre transplantasjon mer eller mindre velegnet.

Etter en transplantasjon kan pasientens kropp reagere med den nye nyren og starte en avstøtningsprosess.

Cortison og ciklosporin er viktige medikamenter til å hindre avstøtningsreaksjon. 

Ciklosporin er utvunnet fra soppen  Tolypocladium inflatum, som ble funnet på Hardangervidda. Soppen ble først oppdaget av to ansatte ved Sandoz (nå Novartis). Sommeren 1969 kjørte Hans Peter Frey og hans kone over Hardangervidda, og tok underveis med seg jordprøver. Prøven som inneholdt Tolypocladium inflatum, ble tatt ved Dyranut.
UTC−05.00

**UTC&minus;05.00** er et belte av tidssoner som ligger fem timer etter standardtiden UTC. I 2008 omfattet UTC−05.00 følgende områder:

## Som standard tid (hele året)
*  - bare Southamptonøya
* 
*  (Storbritannia)
* 
* 
* 
* 
*  - fastlandet
* 

## Nordlige halvkule &ndash; som standard tid (vinter)
### Det karibiske hav
****'
*''' (Storbritannia) '''

=== [[Eastern Time|Eastern Standard Time]] ===
****'
**  (østlige del), mesteparten av  og mesteparten av 
****'
** Hele ,, , , , ,, , ,, , , , , , , , 
** Mesteparten av , ,  
** Østlige deler av , 

== Nordlige halvkule - Som sommertid ==
=== [[Central Time (Nordamerika)|Central Daylight Time]] === 

****' 
** ,  (sentrale del),  (vestlig del)

*****
** Hele , , , , , , , , 
** Mesteparten av  , , , ,  , , 
** Vestlige deler av , , ,  

*** **
** Sentrale og østlige deler (mesteparten av landet). Mexicos sommertid starter noen uker etter USA.
Erik Wenberg Jacobsen

**Erik Wenberg Jacobsen** (født 21. juli 1972 i Trondheim) er en norsk sanger og skuespiller. 

Jacobsen er sangutdannet ved Musikkonservatoriet i Trondheim (NTNU, 1992-97). 

Erik Wenberg Jacobsen har spilt «Jean Valjean» i Les Misérables, «Tevje» i Spelemann på taket, Judas i Jesus Christ Superstar, Jakob Weidemann i *Kjærligheten er blå – en musikal om Jakob Weidemann*, og hatt roller i West Side Story, Evita, My Fair Lady.

## Referanser


## Eksterne lenker
*
UTC+04.51

**UTC+4.51** var en tidssone som ble brukt i Bombay i India fram til 1955, da byen gikk over til Indisk standardtid (UTC+5.30).
Hovbyll

**Hovbyll** er en verkebyll inne i hoven på en hest. Det er en ekstremt smertefull tilstand og hesten vil ofte hinke rundt på tre ben. Det kan virke som om hesten har brukket noe i benet. Smerten skyldes at det bygges opp et trykk inne i byllen, fordi den er omgitt av hovveggen som ikke gir etter. Når byllen skjæres opp og trykket lettes, vil smerten reduseres kraftig. Slike byller oppstår når sålen i hoven blir gjennomboret, slik at det blir en åpen inngang for infeksjoner inn i hoven. Dette er en svært alvorlig tilstand og veterinær må kontaktes øyeblikkelig.

Hvis infeksjonen ikke behandles raskt, kan den spre seg til veldig sensitive områder i hoven som skjelettet eller ledd. Da vil det oppstå mer langvarig skade. Trykket kan også spre seg ved at byllen sprekker opp langs kronranda. Hele nedre del av benet blir da svært hovent.

## Referanser


## Se også
* Verkebyll

## Litteratur
* Bergland, Sara Kinge: «Ulike typer hovbetennelser» , Rytterens ABC, *Hest.no*
Thomas Müller (fotballspiller)

Thomas Müller (født 1989) er en tysk fotballspiller for . 

Müller fikk proffkontrakt med Bayern i 2009 og fikk sitt gjennombrudd i 2009/2010-sesongen. I 2012/2013-sesongen bidro han til at klubben tok The Treble.

## Landslaget
Thomas Müller debuterte for Tysklands landslag 3. mars 2010 mot Argentina. Under VM 2010 i Sør-Afrika scoret han sitt første landslagsmål mot Australia og vant både Gullstøvelen og prisen for beste unge spiller.

I VM 2014 i Brasil spilte han en sentral rolle da Tyskland ble verdensmester. Han scoret fem mål, inkludert et hat-trick mot Portugal, og mottok Sølvballen og Sølvstøvelen.

Müller deltok i EM 2016 (semifinale), VM 2018 (utslag i gruppespill) og ble vraket fra landslaget i 2019 av Joachim Löw. Han returnerte til EM 2021 og spilte også i VM 2022 og EM 2024. Etter Tysklands kvartfinaletap mot Spania i EM 2024, kunngjorde han 15. juli at han avsluttet landslagskarrieren med 131 kamper og 45 mål..

## Meritter
### Klubb
; Bayern München
* Bundesliga (12): 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21, 2021–22, 2022–23
* DFB-Pokal (5): 2009–10, 2012–13, 2013–14, 2015–16, 2018-19, 2019-20, 
* DFL-Supercup (5): 2010, 2012, 2016, 2017, 2018
* UEFA Champions League (2): 2012–13, 2019–20
* UEFA Super Cup (2): 2013, 2020
* VM i fotball for klubblag (2): 2013, 2020

### Landslag
**Tyskland**
* VM i fotball: 2014

## Referanser


## Eksterne lenker
* 
*
Stephan Fürstner

**Stephan Fürstner** (født 11. september 1987) er en tysk fotballspiller som for Eintracht Braunschweig. 

Han spilte for FC Bayern München fra 2005–2009, men fikk bare én førstelagskamp. Han har også en fortid på andrelaget til Bayern München med 77 kamper.

## Referanser


## Eksterne lenker
*
Holger Badstuber

**Holger Felix Badstuber** (født 13. mars 1989) er en tysk fotballspiller som fra 16. desember 2021 er klubbløs.

Han har steget i gradene fra ungdomslaget til reservelaget til backup på førstelaget for Bayern, hvor han har spilt 149 kamper foreløpig. Hans debut kom i sesongen 2009-2010 mot Hoffenheim i Bundesligaen.

## Referanser


## Eksterne lenker
* 
*
Admir Raščić

**Admir Raščić** (født 16. september 1981) er en bosnisk fotballspiller, som spiller for Sun Pegasus. 

5. desember 2008 var alt klart for overgang til Sandefjord , og han ble spilleklar for klubben da 2009-sesongen startet. 

Tidligere har han spilt for flere bosniske klubber og har 54 mål på totalt syv sesonger i Premijer Liga. Raščić debuterte for  28. februar 2006, i en vennskapskamp mot  som endte 2-2. Han har spilt to A-landslagskamper og ingen mål.

Raščić fikk sparken fra Sandefjord Fotball 28. september 2010 som følge av at han skjelte ut keepertreneren i klubben med dypt krenkende og injurerende uttaleser samt trusler. En meningsmåling på VG viste at over 90 % mente at en spiller ikke kunne bli i klubben etter noe slikt.

## Referanser


## Eksterne lenker
*
Seim

**Seim** er en bygd og tettsted i Alver kommune i Nordhordland. Tettstedet hadde  innbyggere per . Stedet har egen barneskole og kirke, bygget i 1878. 

Seim er en bygd med lang historie. Her lå det i vikingtiden en kongsgård som forbindes med Harald Hårfagre og andre konger i Norgesveldet. Ifølge tradisjonen er Håkon den gode gravlagt i Håkonshaugen på Seim. Håkonshaugen blir i dag ofte brukt som arena for diverse skuespill, men er mest kjent for sin oppsetning av Håkonarspelet. På Seim finner man også Strilamuseet i det gamle meieriet.

## Referanser


## Litteratur
*Bernt Tungodden. *ÅRSREVY Nordhordland Gulen bind II 2001-2002* Nordhordland Forlag, 2002 

## Eksterne lenker
* Informasjon om Strilamuseet og Håkonshaugen
* Arkeologiske undersøkelser på Seim
Enos

**Enos** eller **Ainos** (gresk Όρος Αίνος) er det høyeste fjellet på Kefallinia i Hellas med en høyde på 1&nbsp;627 moh. 

Det meste av fjellkjeden er et parkområde. Furuskog ligger på en høyde mellom 700 til 1&nbsp;200 meter. På en høyde opp til omtrent 300 meter ligger det strender og jordbruksområde fra Argostoli til Poros. Fra 300 til 500 meter finner en oliven og laurbærtre. Over 1&nbsp;200 meter er fjellet stort sett bart, steinete og barskt. Fjellkjeden dekker ca. 3/4 av øyen fra Poros til Assos.

Fra fjellet kan en se Peloponnes (fra Patras til Pyrgos, Psathopyrgos nordøst for Patras ned til Krestenaområdet og litt av Erymanthosdalene på klare dager) og Aitolia og De joniske øyer Zakynthos, Lefkada og Ithaka. 

Det bor mellom tre og fire tusen innbyggere i fjellsidene på Ainos, og på 1970-tallet ble det bygget et fjernsynstårn på fjelltoppen, og flere tårn tidligere på 1990-tallet. 

## Referanser
Vandenberg Space Force Base

**Vandenberg Space Force Base** er det amerikanske forsvarets rakettskytefelt på vestkysten. Basen ligger ved Lompoc i Santa Barbara County i California. Foruten utskyting av satellitter foretas også tester av interkontinentale ballistiske missiler ut over Stillehavet. På grunn av basens plassering er den bare egnet til å skyte ut satellitter til polare baner.

Basen ble opprettet i 1941, og fungerte som treningssenter under andre verdenskrig og Koreakrigen. Basen ble overdratt til flyvåpenet i 1957, hvoretter den fikk sin nåværende funksjon. Det var egentlig meningen at romfergene også skulle ha Vandenberg som utskytningssted, men det ble droppet etter Challenger-ulykken i 1986.

Space Operations Command har sitt hovedkvarter ved Vandenberg Air Force Base.

## Eksterne lenker
*
Tennis for Two

***Tennis for Two*** er et tennisspill utviklet av fysikeren William Higinbotham i 1958 på en analog datamaskin. Spillet vises på et oscilloskop og ble brukt som en interaktiv demonstrasjon av et oscilloskop ved Brookhaven National Laboratory. Det blir regnet for å være et av de første videospill som ble utviklet.

Spillet er en todimensjonal simulering av tennis, hvor hver spiller kontrollerer en strek som skal representere en rekkert. Målet med spillet er å få ballen over nettet og forbi motstanderens rekkert.

## Eksterne lenker
* 
*
Mathias Onsrud

**Mathias Onsrud** (født 29. juni 1940) er en norsk kirurg, pedagog og tidligere misjonær tilknyttet den norske Pinsebevegelsen. Han har skrevet flere faglige publikasjoner og bygget opp utdanningstilbud og undervist sykepleiere og jordmødre, både i Norge og i Belgisk Kongo (Den demokratiske republikken Kongo). Onsrud har særlig arbeidet med klinisk sykehuspraksis og gynekologi. For sin innsats fikk han i 2008, Kongens fortjenstmedalje i gull.

Mathias Onsrud var en periode misjonslege i Kongo. Han arbeidet ved den norske pinsebevegelsens sykehus i Kaziba. Onsrud arbeidet særlig med kvinners helse, gynekologi og fødselshjelp. 

## Utmerkelser
For sin innsats fikk han i 2008, Kongens fortjenstmedalje i gull. Under utdelingen ble det sagt at *…hans arbeid kjennetegnes alltid av høy faglig dyktighet, innsikt og formidlingsevne i kombinasjon med en sjelden ydmykhet for pasientene og faget*.

## Publikasjoner
Mathias Onsrud har skrevet 114 publikasjoner innen sitt fag som lege, de berører fag som obstetrikk, tumormarkører, basalimmunologi og cancerimmunologi. Flere er arbeider innen gynekologien, både  klinisk gynekologi og generell gynekologi, samt gynekologi og fødselshjelp i u-land. 

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Knudsen, Ernst. 2008. *Norges beste kirurg*. Korsets Seier. 5. desember 2008, side 2.
Mýrtosbukten

**Myrtosbukten** (gresk: Κόλπος Μύρτου *Kolpos Myrtoue* eller *-Mirtou*), også kalt *Mirtosbukten*, er en bukt i Hellas som grenser til Korintbukten i vest. Lengden på bukten er 10 km og den er omtrent like brei på det breieste. Den strekker seg frå Kapp Kakata til Assos fra øst til vest og fra Zola til Assoshalvøyen i nord. Bukten er omringet av fjell, men det meste av området rundt, bortsett fra halvøyen, er avskoget eller har lite trevekst. Det er ingen ferjeforbindelse i bukten. Bare to elver munner ut i bukten, men disse er tørre om sommeren.
Sentrumkirken

**Sentrumkirken** er en kristen frikirkelig menighet på Strømmen, i Akershus. Menigheten er tilsluttet den norske pinsebevegelsen. Sentrumkirken ble stiftet i 15. november 1925, opprinnelig som *pinsemenigheten Tabernaklet, Strømmen*. 

Menigheten hadde 267 tilskuddstellende medlemmer i 2019. Sentrumkirken driver et hornorkester. «Loftet» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. 

## Historikk
Sentrumkirken ble stiftet den 15. november 1925. Opprinnelig som *pinsemenigheten Tabernaklet, Strømmen*, med 15 medlemmer. Men menigheten har røtter helt tilbake til 1914. Det unge ekteparet Kristensen, flyttet fra Kristiania til Strømmen. De samlet en liten gruppe, som ble forløperen til menigheten.

Møtene ble den første tiden holdt i hjemmene, senere på Trelastfabrikken, og Losjen.  I 1924 startet Peder Kallstad og Fritjof Markussen med søndagsskole. I 1939 ble det bygget menighetsbygg i Strømsveien 39G, med navnet *Tabernaklet*.  I 1991 ble dette bygget solgt, og menigheten kjøpte Myrsethveien 1A. Samtidig byttet også menigheten navn til *pinsemenigheten Sentrumkirken*. 

## Misjon
Sentrumkirken er engasjert i misjonsarbeid og er utsendermenighet for misjonærene Elizabeth og Robert Muren i Israel og Karin og Trygve  Korneliussen i Uganda.

## Referanser


## Kilder
* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS 

## Eksterne lenker
* Sentrumkirken – hjemmeside
* Sentrumkirken / Loftet – ungdomsarbeid
Vestby Pinsemenighet

**Filadelfiakirken Vestby** (tidligere Vestby pinsemenighet) er en kristen frikirkelig menighet i Vestby i Viken. Menigheten er tilsluttet den norske pinsebevegelsen. Den ble stiftet i 1911 og skiftet navn til *Filadelfiakirken Vestby* i 2020. Menigheten har 117 medlemmer, medregnet tilhørige, det vil si barn av medlemmer.

Det er stor aktivitet uka igjennom i Filadelfiakirken. Kl. 11.00 de aller fleste søndager i året er det gudstjeneste, og som et tilbud til ukrainske flyktninger blir alle gudstjenester for tiden tolket til russisk. Parallelt med gudstjenestene er det søndagsskole for barn i alderen 3 - 12 år, og etterpå er det kafé og fellesskap.  Menigheten driver barnekoret "Happy Kidz", har samlinger for "tweens" og ungdom, og tilbyr også den frikirkelige konfirmantundervisningen Tentro. Alle som ønsker det, kan være med i en husgruppe, der man blir bedre kjent i et mindre fellesskap. Det er bønnesamlinger en gang pr uke, og menigheten er engasjert i nødhjelpsarbeid gjennom foreningen Fair Share Norway.

**Hjertehagen barnehage** er eid av Filadelfiakirken og holder til i menighetens lokaler. I juni 2023 flytter barnehagen inn i splitter nye lokaler vegg i vegg med kirkebygget. Deretter skal kirkebygget renoveres.

For mer informasjon, se:

https://www.filadelfiavestby.no/

https://hjertehagen.barnehage.no/

http://www.fairshare.no/

.

## Misjon
Filadelfiakirken Vestby er engasjert i misjonsarbeid i Ukraina, Polen og Belarus.

## Referanser


## Kilder
* Filadelfiakirken Vestby
Lyngby

**Lyngby** kan referere til

*Kongens Lyngby med Lyngby Sø i Lyngby-Taarbæk kommune Nord for  København
*Sønder Lyngby, Nørre Lyngby og Lyngby Torp ved Nordsjøen ved Løkken
*Store Lyngby og Lille Lyngby Syd for Arresøen. Ved disse byene ligger også Lyngby Å og Lyngby Skov
*Lyngby (Give Sogn) &ndash; en bebyggelse i Give Sogn
*Lyngby (Grenå Sogn) &ndash; en bebyggelse og et ejerlav i Grenå Sogn
*Lyngby (Hvidbjerg Vesten Å Sogn) &ndash; en bebyggelse i Hvidbjerg Vesten Å Sogn
*Lyngby Station &ndash; en station i Kongens Lyngby Sogn
*Lyngby (Løkken-Vrå Sogn) &ndash; en bebyggelse i Løkken-Vrå Sogn
*Lyngby (Skørping Sogn) &ndash; en bebyggelse og et ejerlav i Skørping Sogn
*Lyngby (Sporup Sogn) &ndash; en bebyggelse og et ejerlav i Sporup Sogn
*Lyngby (Århus kommune) &ndash; en bebyggelse og et ejerlav i Århus kommune
Blyth Spartans AFC

**Blyth Spartans** er en fotballklubb fra Croft Park i Blyth, Northumberland, England. Klubben ble stiftet i 1899. Laget spiller i dag i Conference North.
Follesø mannskor

**Follesø Mannskor** ble stiftet  26. januar 1914 og er dirigeres i dag av Ørjan Hartveit.  Koret holder til på Askøy og deltar på konserter og konkurranser i inn og utland. Blant korets dirigenter kan nevnes Valter Aamodt, som dirigerte koret i 50 år. I mange år sang Follesø Mannskor på Troldhaugen under Festspillene i Bergen, og i 1975 ble koret tildelt Griegprisen for sitt arbeid med Edvard Griegs opus 30 *Album for Mandssang*.

## Referanser


## Eksterne lenker
*
Skuffelse

**Skuffelse** er følelsen av misnøye som følge av en ikke innfridd positiv forventning. 

Skuffelse ligner på anger, men skilles ved at anger primært fokuserer på personlige valg som har gitt et dårlig resultat. Følelsen skuffelse fokuserer primært på selve resultatet. Det er en kilde til psykologisk stress.

## Referanser
Stolthet

**Stolthet** er en følelse relatert til «bevissthet rundt egen rang, betydning, innsats og dyktighet», og kan føles over ens selv, over sitt land eller andre personer. Det motsatte av stolthet er ydmykhet eller skam.

## Se også
* Hovmod
* Narsissisme
* Pride (LHBT)

## Referanser


## Eksterne lenker
*
Balkanisering

**Balkanisering** vil si å dele opp et større område i små, svake og lite selvstendige stater som gjerne er fiendtlig innstilt til hverandre. Uttrykket oppstod omkring første verdenskrig, da tyske sosialister brukte det om det russiske press mot statene på Balkan. I 1990-årene, da Jugoslavia ble delt opp etter etniske, språklige, kulturelle og religiøse linjer, ble uttrykket brukt om situasjonen der. Denne fragmenteringen blir av mange oppfattet som en ulykke for området.

Uttrykket har fått en videre betydning og anvendes på ulike fagområder. Blant annet er det brukt om fragmenteringen i skolen hvor de ulike fagprofesjoner kjemper for sine revirer i stedet for institusjonen som helhet. Balkaniserte kulturer kjennetegnes ved lav gjennomtrengeliget fordi gruppene er skarpt isolerte fra hverandre og har lite kunnskap om andre. Undergruppene er også stabile over tid og medlemmene identifiserer seg med undergruppene mer enn med hovedgruppen.

## Litteratur
* Alexander Vodopivec: *Die Balkanisierung Østerreich – Folgen einer grossen Koalition* 1966
* Michael Swerin: *A case for the Balkanization of practically everyone – the new nationalism* 1976 
* Stjepan G. Meštrović: *The Balkanization of the West – the confluence of postmodernism and postcommunism* 1994 

## Referanser


## Eksterne lenker
* Om balkanisering i skolen
Crans-Montana

**Crans-Montana** (også kjent som **Crans sur Sierre**) er et vintersportssted i hjertet av de sveitsiske alper i kantonen Valais, på et platå over Sierre i en høyde på om lag . Vintersportsstedet består av de to landsbyene Crans og Montana, som etter hvert har vokst sammen. Området har til sammen cirka  med skiløyper. 

Flere år har det blitt arrangert verdenscuprenn i alpint i Crans-Montana. Stedet var også arrangør for VM i alpint 1987, der disiplinen super-G inngikk i programmet for første gang. I sommerhalvåret arrangeres det flere golfturneringer i Crans-Montana, for eksempel Omega European Masters (en turnering på Europatouren) i begynnelsen av september).

## Referanser


## Eksterne lenker
*
Sutton United FC

**Sutton United FC** er et engelsk fotballag fra Sutton i det sørvestlige London. Klubben spiller i National League. De spiller sine hjemmekamper på Borough Sports Ground som har en kapasitet på 5&nbsp;013.

Sutton United ble stiftet i 1898 etter at Sutton Guild Rovers FC og Sutton Association FC slo seg sammen. Mellom 1921 og 1963 spilte Sutton i Athenian League. Fra 1963 og fram til 1986 spilte klubben i Isthmian League før man rykka opp til Football Conference. Sutton var i Conference i fem sesonger før dy rykka ned igjen til Isthmian League. Siden har det vært opp og ned fra de to ligaene.

Klubben vant National League i 2021, og rykket dermed opp til League Two. I 2024 ble det 23. plass i League Two, og nedrykk tilbake til National League.

Sutton United har spilt tre finaler på Wembley. To finaler i FA-cupen for amatører og en finale i FA Trophy. Alle finalene har endt med tap.

## Referanser


## Eksterne lenker
*
Interesse

**Interesse** er en følelse som forårsaker oppmerksomhet, slik at man fokuserer på et objekt, en hendelse eller en prosess. I nåtidens psykologi er det brukt som et generelt konsept som omslutter andre mer spesifikke følelsesuttrykk, slik som nysgjerrighet og til en viss grad forbauselse, på samme måte som betegnelsen sinne omslutter andre betegnelser for følelsen, slik som raseri (intenst sinne).

## Ansiktsuttrykk
Ansiktsuttrykket for følelsen interesse deler mange av særegenhetene med overraskelse:
*Øyebryn som heves slik at de blir krummet og høye.
* Strekt skinn unnder øyebrynene
* Horisontale rynker i panna.
* Åpne øyelokk – øverste øyelokk heves og den nedre blir dratt ned, noe som ofte gjør at den hvite skleraen over og under regnbuehinna.
* Senket kjeve slik at lepper og tenner skilles, uten noen spenning rundt munnen.

## Andre betydninger
1. Ordet interesse brukes også om bedriftsfaglig eller yrkesmessig begrunnet engasjement med temaer som angår en virksomhet.

2. Ukvalifisert refleksjon og evaluering er eksempler på hysterisk interesse.

## Referanser
Nysgjerrighet

**Nysgjerrighet** er en følelse av interesse som gir seg uttrykk i et begjær etter å innta ny informasjon. Det kan inkludere et ønske om å lære nye ferdigheter eller kunnskap. Nysgjerrighet oppfattes som en av drivkreftene bak forskning og menneskelig utvikling.

Nysgjerrighet er et trekk som ikke er unikt til mennesker, men er også sett i andre dyr, inkludert ciklider, kråker og ravner. 

I kognitive læringsteorier styrkes elevenes motivasjon ved å støtte opp om deres nysgjerrighet.

## Referanser


## Eksterne lenker
*
Grega Benedik

**Grega Benedik** (født 1962) er en tidligere slovensk alpinist. I 1980-årene tilhørte han verdenseliten i slalåm.

Han representerte Jugoslavia i verdenscupen fra 1981 til 1990. Hans beste periode var sesongen 1986/87, da han ble nummer fem sammenlagt i slalåmcupen. I løpet av karrieren oppnådde han 18 plasseringer blant de 10 beste. Totalt 18 ganger plasserte han seg blant de 10 beste i verdenscuprenn. Den eneste seieren kom i mars i Sarajevo.

Under OL 1988 i Calgary ble Benedik nummer ni i slalåm. Han deltok også to ganger i verdensmesterskap. Under VM 1987 i Crans-Montana ble han nummer 14 i slalåm, og to år senere (VM i slalåm 1989|Vail 1989) ble han nummer åtte.

## Verdenscupseire

## Referanser


## Eksterne lenker
*
Felix Scheder-Bieschin

**Felix Scheder-Bieschin** (født oktober 1899, død 2. september 1940) var en tysk seiler som deltok i de olympiske leker 1936 i Berlin.

Scheder-Bieschin vant en olympiske bronsemedalje i seiling under OL 1936 i Berlin. Han var med på den tyske båten «Germania III» som kom på tredjeplass i 8-metersklassen bak den italienske båten «Italia» og «Silija» fra Norge. Seilingene  ble avviklet utenfor Kiel i perioden 4. til 12. august 1936. Mannskapet på «Germania III» var Scheder-Bieschin, Hans Howaldt, Alfried Krupp von Bohlen und Halbach, Eduard Mohr, Fritz Bischoff og Otto Wachs.

Scheder-Bieschin ble drept i strid utenfor Norges kyst under andre verdenskrig. Han var Korvettenkapitän på båten som ble torpedert.

## OL-medaljer
* 1936  Berlin &ndash;  Bronse i seiling, 8-metersklassen  Tyskland

## Eksterne lenker
*
Joseph Tong Changping

**Joseph Tong Changping** (født 6. desember 1968 i Folkerepublikken Kina) er katolsk biskop av bispedømmet Weinan (kurienavn: Tungzhou) i provinsen Shaanxi i Folkerepublikken Kina. 

Tong studerte teologi og filosofi i 1991-94 ved det regionale presteseminar i at Xi'an, Shaanxis provinshovedstad, og deretter i to år studerte han ved et institutt for politologi og jus.

Tong Changping ble presteviet 6. januar 1997. Han har tilnavnet «Qi Tong» (syvende Tong) ettersom han var den syvende av bispedømmets prester med slektsnavnet Tong. 

De fleste katolikker der han kommer fra heter Tong eller Bai. Nanbai, hvis landsbyboere nesten alle heter Bai, og Nanqi, en nabolandsby der nesten alle heter Tong, betraktes som bispedømmet Weinans «kallsbaser». Fra hvert sted kommer (2003) ti prester og over et dusin nonner.

Deretter underviste han i kirkerett ved seminaret i Xi'an, men vendte raskt tilbake til Weinan for å bli sogneprest der ettersom biskop Lawrence Zhang Wenbin var blitt svært syk.

Han ble bispeviet i desember 2003, og overtok etter biskop Zhang, som gikk av i 2000. Det var den gamle biskopen selv som ordinerte Tong, bare få dager før han selv døde. Biskop Tong ble med sine 34 år den yngste av «den åpne kirke»s biskoper. 

Bispedømmet hadde i 2003 rundt 12&nbsp;000 katolikker, 30 prester og mer enn 40 nonner.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Lawrence Zhang Wenbin (1915-2002) *1981
* Biskop *Joseph Tong Changping* (1968-) *2003

## Referanser
Saldobalanse

**Saldobalanse** eller **råbalanse** er en forenklet oversikt over regnskapet. Det er en opplisting av alle kontoene i regnskapet som det er bokført et beløp på og brukes for å få en rask og effektiv oversikt. Summen av alle posteringer vil vises akkumulert per konto. Bokføring følger prinsippet for dobbelt bokholderi. Dette betyr at hver transaksjon registreres på minst to steder (konti), med like store beløp til debet (+) og til kredit (-). Sum av et bilag, dvs. debet (+) og kredit (-), er alltid null i bokføring. Ettersom alle føringer skal gå i null må følgelig summen av saldobalansen gå i null. 

En forenklet saldobalanse vil kunne se omtrent slik ut:

Konto 1200 Maskiner
Konto 1400 Varelager
Konto 1500 Kundefordringer
Konto 1900 Bank 
Konto 2000 Egenkapital
Konto 2200 Banklån
Konto 2700 Skyldig offentlige avgifter
Konto 2900 Annen kortsiktig gjeld
Konto 3000 Salg
Konto 4000 Varekjøp
Konto 5000 Lønn
Konto 6000 Avskrivninger
Konto 6100 Andre driftskostnader
Konto 8000 Renteposter

Ved å stille opp regnskapet på denne måten kan man få all regnskapsinformasjon i sammendradd form på få sider i motsetning til hovedboken som viser alle transaksjoner i detalj. En hovedbok kan være fra noen hundre sider til flere tusen.

## Eksempel på bruk

Kjøp av vare kr 1 000 + kr 250 i merverdiavgift eller mva:

 Konto 1900 Bank                – 1 250
 Konto 2700 Offentlig avgifter  +   250
 Konto 4000 Varekjøp            + 1 000
 ---------------------------------------
 Kontroll for korrekt bokføring =     0

En saldobalanse har sine klare begrensninger. Det er f.eks. ikke lett å se resultatet til selskapet ut ifra en saldobalanse. Den enkleste måten er ofte å summere alle balansekontoer (mellom 1000 og 2999) og finne det på den måten. I eksempelet ovenfor blir dette kr -1 000, dvs dårligere resultat som følge av en kostnad på kr 1 000.

## Se også
*Balanse (økonomi)
*Saldo
*Kontoplan
Personlighetspsykologi

**Personlighetspsykologi** er den del av psykologien, som beskjeftiger seg med menneskets personlighet, følelser, forestillinger og viljesliv.

## Skoler og retninger
*Psykoanalysen
Personlighetstype

En **personlighetstype** er et sammenhengende system av personlighetstrekk, som har en høy innbyrdes sammenheng med hverandre og som til sammen vil utgjøre en måte et individ vil handle og tenke på i ulike situasjoner. En forståelse av skillet mellom psykologiske typer og psykologiske trekk kan være å si at der psykologiske trekk viser til egenskaper ved individers atferd, vil personlighetstyper referere til bakenforliggende psykologiske prosesser som til sammen utgjør et menneskes personlighet. Det er dessuten antatt at personlighetstyper gir uttrykk for de kvalitative forskjellene mellom folk, mens trekkene refererer til kvantiative forskjeller. Denne distinksjonen mellom kvalitative og kvantitative forskjeller innebærer i denne sammenheng at hvor personlighetstyper forklarer en vesensforskjell i personligheten, kommer personlighetstrekkene til uttrtykk i form av gradsforskjeller mellom individer. En slik gradsforskjell kan for eksempel være det mye benyttete kontinuumet mellom utadvendt og innadvendt. På dette kontinuumet kan et individ variere fra å være helt fullstendig utadvendt til fullstendig innadvendt og alle nyansene mellom disse to ytterpunktene. En vesensforskjell kan være skillet mellom en sangviniker og en melankoliker, der sangvinikeren er den som blant annet ser lyst på livet mens melankolikeren derimot er den som ser mørkt på livet.

Personlighetstyper kan bestemmes ut ifra personlighetstester. Det nevnes ofte at det er to fundamentale typer av mennesker, introverte og ekstroverte. Typeteorier bygger blant annet på arbeider til Carl Jung. 

## Hovedteorier
* DISC
* Enneagram av personlighet
* Fire temperamenter
* Humorisme
* Keirsey Temperament Theory
* Myers-Briggs Type Indicator
* Sosionikk
* Type A og Type B personlighetsteori

## Se også
* Big Five personlighetstester
* Personlighetspsykologi
* Personlighetstest

## Kilder
*Larsen, R. J. & Buss, D. M. (2010) *Personality psychology. Domains of knowledge about human nature*. New York: McGraw-Hill
Madam Høiers Leiefolk

***Madam Høiers Leiefolk*** er en novelle av Amalie Skram. Den var hennes skjønnlitterære debut og ble publisert i *[[Nyt Tidsskrift]]* i 1882. 

Novellen fremstiller en fattig arbeiderfamilie som losjerer hos madam Høier. Familien består av et ektepar og flere barn, de lever på et eksistensminimum og mannen er arbeidsløs og drikker. Historien skildrer hvordan de kastes ut fra leiligheten de leier hos madam Høier kort tid etter at konen har født tvillinger. Etter at de er kastet ut og oppholder seg på gaten, skriker barna av sult. Moren lar tvillingene få brennevin for at de skal roe seg og de dør i løpet av natten. Senere blir moren fengslet etter initiativ av madam Høier og får tre års straffearbeid.

Novellen kom ut i bokform første gang i 1892 som en del av samlingen *Forraadt* utgitt av Det Schubotheske Forlag i København. I tillegg til «Madam Høiers Leiefolk» inneholdt boken «Karens Jul», «In Asiam profectus est» og Forraadt. 

## Referanser
John Biby

**John Edward Biby jr.** (1912–2002) var en amerikansk seiler som deltok i de olympiske leker i 1932 i Los Angeles.

Biby ble olympisk mester i seiling under OL 1932 i Los Angeles. Han var med på den amerikanske båten «Angelita» som vant i åttemeterklassen foran «Santa Maria» fra Canada. Det var kun to båter i denne klassen. Seilingen ble gjennomført i Port of Los Angeles mellom 5. og 12. august 1932.

Mannskapet på «Angelita» var Biby, William Cooper, Carl Dorsey, Owen Churchill, Robert Sutton, Pierpont Davis, Alan Morgan, Alphonse Burnand, Thomas Webster, John Huettner, Richard Moore og Kenneth Carey.

## OL-medaljer
* 1932  Los Angeles &ndash;  **Gull** i seiling, 8-metersklassen  USA.

## Referanser


## Eksterne lenker
*
NSC

**NSC** har flere betydninger:

* Nevada State College
* *National Security Council*, Nasjonalt sikkerhetsråd
* Nationellt superdatorcentrum
Østerrikes Grand Prix 2000

**Østerrikes Grand Prix 2000** var et Formel 1-løp arrangert den 16. juli 2000 på A1 Ring i Østerrike. Det var det tiende i Formel 1-sesongen 2001.

## Klassifisering
### Løpet
Pascal Leclaire

**Pascal Leclaire** (født 7. november 1982 i Repentigny, Quebec) er en profesjonell ishockeyspiller fra Canada. Han er målvakt for Columbus Blue Jackets i National Hockey League.

## Karriere
Leclaire spilte juniorhockey i QMJHL for Halifax Mooseheads og Montreal Rocket fra 1998 til 2002. I NHL Entry Draft 2001 ble Leclaire valgt som nummer åtte av Blue Jackets og brukte to sesonger for å spille for deres AHL-lag Syracuse Crunch, med to spilte grunnseriekamper for Blue Jackets i 2003-04. Etter NHL-lockouten, returnerte Leclaire til Columbus i 2005/06-sesongen og spilte som reserve for Marc Denis.

30. juni, 2006, ble Denis solgt til Tampa Bay Lightning og Leclaire ble deres førstekeeper. Han ble skadet under sesongen og reservemålvakten Fredrik Norrena tok over og spilte 55 av 82 kamper. I 2007-2008 satt Leclaire ny lagrekord med en NHL-ledelse i antall shutouts (holde nullen) med ni stykker (den 23. februar 2008). Senere gjenerobret han plassen som førstemålvakt. Leclaire sluttet på andreplass i fan-avstemningen i Western Conference keepere for å komme på 56th NHL All-Star Game, men ble ikke tatt ut til det avgjørende laget.

## Karrierestatistikk

### Sluttspill

### International statistics

## Referanser


## Eksterne lenker
*
Italias Grand Prix 2002

**Italias Grand Prix 2002** var et Formel 1-løp arrangert den 15. september 2002 på Autodromo Nazionale Monza i Italia. Det var det femtende løpet i Formel 1-sesongen 2002.

Løpet ble vunnet av Ferrari-fører Rubens Barrichello, foran hans lagkamerat Michael Schumacher, som tok andreplassen. Jaguar-fører Eddie Irvine tok tredjeplassen, og ble med det både hans og Jaguars siste pallplassering i Formel 1.

## Klassifisering
### Løpet

## Referanser
Port of Los Angeles

**Port of Los Angeles** også **Los Angeles Harbor** eller **WORLDPORT LA** ligger ved San Pedro Bay i bydelen San Pedro i Los Angeles. Havneområdet omfatter 30 km² land og vannlinje på 69 kilometer. Det er USAs største havn med 16 000 ansatte. Port of Los Angeles er viktig havn for cruisetraffiken på den amerikanske vestkysten, med over 1 million passasjerere årlig.

## Eksterne lenker
*
Rolf Almåsbakk

**Rolf Asbjørn Almåsbakk** (født 3. februar 1941, død 2007) var ordfører i Tydal kommune for Arbeiderpartiet fra 1999 og frem til sin død. Partifellen og varaordføreren Anne-Karin Brandsfjell ble valgt til ny ordfører.
Mey-Air

**Mey-Air Transport A/S** var et norsk flyselskap fra 1970-tallet med base på Fornebu.

Mey-Air ble stiftet av skipsreder Hans Otto Meyer og startet med flyvninger i 1970. 
I løpet av de tre år selskapet eksisterte  opererte de Beech og Cessna forretningsfly, dessuten  Convair 240, og Boeing 737.

Mey-Air opererte ingen egne flyruter, men utførte  ad-hoc charter og IT-turer for reisebyråer og turoperatører.

Virksomheten opphørte i mars 1974 etter konkurs.

## Flåte

## Eksterne lenker
* 
* Foto av selskapets Convair
* Mey-Air på Airliners Net
* Selskapets King Air, LN-.VIP
Anniken Thue

**Anniken Thue** (1944–2026) var en norsk kunsthistoriker og tidligere museumsdirektør. Hun var direktør for Kunstmuseene i Bergen (fra 2007: KODE) fra 2006 og til 2010. Fra 2011 var hun engasjert av Nasjonalmuseet som prosjektkoordinator for «Den kongelige reise», Regjeringens gave til kongeparets 75-årsjubileum i 2012, og spesialrådgiver i den digitale «Dronning Maud-installasjonen», Regjeringens gave til kongeparets 80-årsdager i 2017.

Thue avla i 1974 magistergraden i kunsthistorie ved Universitetet i Oslo. Hun var til 1980 leder for Gamle Bergen Museum. Deretter var hun førstekonservator ved Historisk Museum i Bergen til 1985, da hun ble førstekonservator ved Vestlandske Kunstindustrimuseum. 

Thue var fra 1987 til 2001 direktør for Kunstindustrimuseet i Oslo. I 2001 ble hun direktør ved Nasjonalgalleriet. Hun var spesialrådgiver ved Nasjonalmuseet for kunst, arkitektur og design fra 2004 frem til 2006. Hun ledet sammenslåingsprosessen som førte til etableringen av Kunstmuseene i Bergen i 2006. 

Thue hadde gjennom sin lange karriere mange styreverv i norsk kulturliv, bl.a. som styreleder for Norges museumsforbund og Norsk Form og som medlem av styrene i Festspillene i Bergen, Oslo kinematografer, Oslo Nye Teater,  Nationaltheatret og Kunst- og designhøgskolen i Bergen. Hun har også sittet i NAVFs Råd for humanistisk forskning og i styringsgruppen for Ruhrgas stipend i historie. Under forberedelsene til de olympiske leker på Lillehammer i 1994 satt hun både i kulturutvalget og i utstillingsutvalget. Hun har videre hatt internasjonale verv blant annet i Nordisk råds Rådgivende komité for  allmennkulturell virksomhet og vært visepresident i ICAA (ICOMs *Committee for Museums of Applied Art*). Thue har også sittet i styret i Hemsingfestivale og i styret til Stiftelsen InterNational.

Thues forskning, utstillinger og publikasjoner har vært konsentrert om 1800-tallets historisme, 1900-tallets norsk tekstilkunst og kunsthåndverk. Hun har også publisert artikler av mer museumsfaglig og/eller -politisk art. 

## Priser og utmerkelser
I 1993 ble hun utnevnt til ridder av den franske Ordre des Arts et des Lettres.

Thue ble i 2006 ble utnevnt til ridder av Republikken Italias fortjenstorden.

Anniken Thue ble i 2008 utnevnt til ridder av 1. klasse av St. Olavs Orden for sin innsats for norsk kulturliv. Ordensrådet la i sin begrunnelse blant annet vekt på at hun gjennom mange år hadde hatt mange og varierte ledende posisjoner innen museumvirksomheten i Norge. Det ble også vist til at hennes brede faglige viten og erfaring hadde bidratt til at publikum hadde fått større kunnskap og innsikt i det kulturelle og museale fagområdet og at hun hadde vært sentral i omorganiseringen og opprettelsen av Nasjonalmuseum for Billedkunst, Arkitektur og Design med en felles administrasjon.

## Referanser


## Litteratur
*